জাঙ্ক ইয়ার্ড ফ্যামিলি

জাঙ্ক ইয়ার্ড ফ্যামিলি () ঢালাই লোহা ও শিকল দিয়ে নির্মিত ভাস্কর্য। মৃণাল হক নির্মিত ভাস্কর্যটি ২০০৪ সাল থেকে ঢাকা মহানগরের তেজগাঁও শিল্পাঞ্চলে নাবিস্কো বিস্কুট কারখানার পাশে একটি গ্যাস স্টেশনের সামনে স্থাপিত। আনুষ্ঠানিক উদ্বোধন হয় ২০০৫ সালের প্রথম সপ্তাহে। বেসরকারী কোম্পানি সাউদার্ন অটোমোবাইল ভাস্কর্যটির স্বত্তাধিকারী।

 বর্ণনা 
জাঙ্ক ইয়ার্ড ফ্যামিলি ১৮-শতকের একটি গাড়ির ভাস্কর্য। গাড়িতে চারজনের একটি পরিবার রয়েছে। একজন লোক গাড়ি চালাচ্ছে। পেছনের ডান চাকার পাশে আরেকটা বাচ্চা দাঁড়িয়ে আছে। বাচ্চাটা মিষ্টি কিছু বিক্রি করার চেষ্টা করছে। নির্মাণের জন্য ঢাকা শহরের ধোলাই খালসহ বিভিন্ন স্থান থেকে বুলডোজার, ট্রাক্টর, ক্রেন এবং রিকশা ও মোটর সাইকেলের শিকল সংগ্রহ করা হয়। ২০০৪ সালে ভাস্কর্যটির সম্পূর্ণ নির্মাণ ও স্থাপনে ৫ লক্ষ বাংলাদেশী টাকা ব্যয় হয়েছিল।

 তথ্যসূত্র 

 বহিঃসংযোগ 
 মৃণাল হকের ব্যক্তিগত বাতায়নে 'জাঙ্ক ইয়ার্ড ফ্যামিলি'র ছবি  

বিষয়শ্রেণী:মৃণাল হকের কর্ম
বিষয়শ্রেণী:ঢাকার ভবন ও স্থাপনা
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ঢাকার বহিরঙ্গন ভাস্কর্য
বিষয়শ্রেণী:২০০৪-এর ভাস্কর্য
বিষয়শ্রেণী:ঢালাই লোহার ভাস্কর্য